Diari Oficial de la Generalitat Valenciana


Sumari del DOGV 9847, del 13-05-2024 (2024/4204)

RESOLUCIÓ de 9 de maig de 2024, de la sotssecretària de la Conselleria d'Educació, Universitats i Ocupació, per la qual s'aprova l'actualització del Pla estratègic de subvencions de Labora Servei Valencià d'Ocupació i Formació, per al període 2023-2025.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4204


Data del document
:   09-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 9 de maig de 2024, de la sotssecretària de la Conselleria d'Educació, Universitats i Ocupació, per la qual s'aprova l'actualització del Pla estratègic de subvencions de Labora Servei Valencià d'Ocupació i Formació, per al període 2023-2025. [2024/4204]  
La Llei 1/2015, de 6 de febrer, de la Generalitat, d'hisenda pública del sector públic instrumental i de subvencions (DOGV 7464, 12.02.2015), assenyala en l'article 164, lletra a), que aquelles conselleries que tinguen previst atorgar subvencions hauran d'elaborar prèviament un pla estratègic de subvencions, en el qual s'integraran les subvencions que pretenguen atorgar tant els seus òrgans com els seus organismes públics dependents, i el contingut del qual serà el que determine la legislació estatal bàsica. Estos plans tindran un període de vigència de tres anys, llevat que, amb la justificació prèvia de la peculiar naturalesa del sector afectat, siga oportú fixar una duració distinta, i s'ajustaran al que establixen els escenaris pressupostaris plurianuals als quals es referix l'article 27 de la present llei.  
D'altra banda, la Llei 38/2003, de 17 de novembre, general de subvencions, establix en l'article 8.1, amb el caràcter de normativa bàsica, l'obligació, amb caràcter previ a la concessió de subvencions, de concretar en un pla estratègic de subvencions els objectius i els efectes que es pretenen amb la seua aplicació, el termini necessari per a la seua consecució, els costos previsibles i les fonts de finançament, que s'han de supeditar en tot cas al compliment dels objectius d'estabilitat pressupostària.  
El Reglament de la Llei general de subvencions, aprovat pel Reial decret 887/2006, de 21 de juliol, regula en els articles 10 a 15, ambdós inclusivament, els plans estratègics de subvencions, i establix els seus principis directors, àmbit, contingut, competència per a la seua aprovació i el seu seguiment, i l'obligatorietat de publicar-los en el Sistema Nacional de Publicitat de Subvencions i Ajudes Públiques així com de les seues actualitzacions.  
El 6 de febrer de 2024 es va publicar la Resolució de 28 de gener de 2024, de la sotssecretària de la Conselleria d'Educació, Universitats i Ocupació, per la qual s'aprova el Pla estratègic de subvencions 2024-2027 de la Conselleria d'Educació, Universitats i Ocupació, de l'Institut Valencià de Seguretat i Salut en el Treball (INVASSAT) i s'incorpora el Pla estratègic de subvencions del Servei Valencià d'Ocupació i Formació (Labora).  
D'acord amb això, com que ha d'aprovar-se l'actualització del Pla estratègic de subvencions de Labora Servei Valencià d'Ocupació i Formació, per al període 2023-2025, de conformitat amb l'article 160.2 a) de la Llei 1/2015, de 6 de febrer, de la Generalitat, per les persones titulars de les conselleries, i en l'exercici de les funcions atribuïdes per l'article 28 de la Llei 5/1983, de 30 de desembre, del Govern Valencià, i l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Aprovar l'actualització del Pla estratègic de subvencions de Labora Servei Valencià d'Ocupació i Formació, per al període 2023-2025, d'acord amb el detall que figura com annex únic.  
  
Segon  
Ordenar la publicació del Pla estratègic de subvencions de Labora per al període 2023-2025 actualitzat, en el Diari Oficial de la Generalitat Valenciana, en el Sistema Nacional de Publicitat de Subvencions i Ajudes Públiques, així com en la pàgina web de Labora i en el Portal de Transparència de la Generalitat GVA Oberta.  
  
València, 9 de maig de 2024.- El conseller d'Educació, Universitats i Ocupació, p. d (R 13 d'abril de 2022; DOGV 29.04.2022), la sotssecretària: Alida C. Mas Taberner.